EELNÕU

16.05.2024

**Pilt, millel on kujutatud tekst, Font, visand, Graafika

Kirjeldus on genereeritud automaatselt**

KÄSKKIRI

**Ettevõtlus- ja infotehnoloogiaministri 10. veebruari 2023. a käskkirja nr 26 „Toetuse andmise tingimused ettevõtlus ja innovatsiooniteadlikkuse kasvatamiseks“ muutmine**

Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõigete 2 ja 4 alusel teen ettevõtlus- ja infotehnoloogiaministri 10. veebruari 2023. a käskkirja nr 26 „Toetuse andmise tingimused ettevõtlus ja innovatsiooniteadlikkuse kasvatamiseks“ (muudetud 30.06.2023 käskkirjaga nr 126, 21.01.2024 käskkirjaga nr 8) järgmised muudatused:

1) sõnastan käskkirja punkti 3 järgmiselt:

„**3.** **Tulemus ja näitajad**

Tegevuste tulemusel lisandub ettevõtjaid, kellel kasvab kompetentside tõusu ja inimressursi kättesaadavuse tõusu tõttu võimekus läbi viia TAI-l põhinevaid arendustegevusi, mis on omakorda eelduseks järgmise põlvkonna suure lisandväärtusega ettevõtjate juurdekasvuks Eesti majanduses.

Eesmärkide saavutamist ja tegevuste elluviimist mõõdetakse alljärgnevas tabelis esitatud näitajatega, mis on esitatud detailsemalt ka projektide lõikes käskkirja lisas „Projektide nimekiri“.“;

2) tõstan käskkirja punktist 4 tabeli punkti 3;

3) sõnastan käskkirja punkti 5.2 (muudetud 30.06.2023 käskkirjaga nr 126) järgmiselt:

„5.2. Punktis 2 nimetatud tegevuse elluviimiseks on elluviija kaasanud partnerid, kes on nimetatud käskkirja lisas „Projektide nimekiri“.“;

Partnerite abikõlblike kulude katteks antav toetus on käsitletav vähese tähtsusega abina käskkirja punktis 15.2 viidatud määruse mõistes.“;

4) sõnastan käskkirja punkti 9 järgmiselt:

„Toetavate tegevuste eelarve on 115 913 448,75 eurot, millest ELi toetus on 90 099 459,99 eurot ja millele lisandub riiklik kaasfinantseering 20 965 592 eurot ning toetuse saaja omafinantseering 4391 595,62 eurot. Eelarve jaguneb punktis 2. sätestatud tegevuste vahel alljärgnevas tabelis toodud jaotuse alusel ning detailsemalt käskkirja lisas „Projektide nimekiri“.

|  |  |  |  |  |
| --- | --- | --- | --- | --- |
| **Eelarve jaotus** **2021–2027** | **Euroopa Liidu osalus** | **Riiklik kaasfinantseering** | **Omafinantseering** | **KOKKU (100%)** |
| 21.1.3.15 **Ettevõtlusteadlikkus, sealhulgas juhtimiskvaliteet ja vastutustundlik ettevõtlus (käskkirja p. 2.1.)** | 6 139 000 (87,5%) | 877 000  (12,5%) | 0 (0%) | 7 016 000 |
| 21.1.3.11 **Ettevõtjate rahvusvahelistumise toetamine (sealhulgas välisesindajate võrgustiku arendamine, ühisstendidel osalemise toetamine, ekspordialaste kompetentside ja võimekuse arendamine; välisinvesteeringute ja välisspetsialistide kaasamise toetamine) (käskkirja p. 2.2.)** | 58 637 000  (82,5%) | 8 862 840,5  (12,5%) | 3 552 747,2 (5%) | 71 052 587,7 |
| 21.1.1.11 **Ettevõtjate TAI teadlikkuse kasvatamine (TAI võimalused) ja TAI võimekuse tõstmine (sh arendusnõunikud ja kestlikkuse nõunikud erialaliitude juures)**  **(käskkirja p. 2.3.)** | 20 851 460 (67,1%) | 10 217 734 (32,6%) | 215 749 (0,7%) | 31 284 943 |
| 21.1.1.15 **Innovaatilised riigihanked**  **(käskkirja p 2.4.)** | 2 472 000 (77,8%) | 706 286  (22,2%) | 0  (0%) | 3 178 286 |
| **KOKKU** | **88 099 460** | **20 663 860,5** | **3 768 496,2** | **112 531 816,7** |

5) asendan käskkirja punktis 15.2 tekstiosa „1407/2013, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 352, 24.12.2013, lk 1–8“ tekstiosaga „2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L, 2023/2831, 15.12.2023)“;

6) asendan käskkirja lisa „Partnerite nimekiri“ uue lisaga „Projektide nimekiri“;

7) Käskkirja muudatus kehtestatakse alates 10. veebruarist 2023. a.

(allkirjastatud digitaalselt)

Erkki Keldo

majandus- ja tööstusminister